eo eo eo eo eo pt eo eo eo eo eo eo eo eo eo eo eo eo eo eo eo sv eo eo eo eo es eo eo ro eo eo pt pl de es eo eo eo eo eo eo eo eo it eo eo eo pt it it eo eo eo eo eo eo en en eo eo pt eo eo eo eo eo eo eo eo pt eo eo eo eo eo eo eo br eo eo eo eo eo eo eo eo eo eo fr eo eo eo eo eo eo eo eo eo eo eo eo eo eo en fr eo eo eo eo eo eo eo eo eo eo eo it en eo eo eo
::: SAT KULTURO ::: Kolomano Kaloĉaj : Laŭ ĉies plaĉo (rimpoemo)
.  ĉefa paĝo  .  indekso  .  Kontakto  .  ĝisdatigita lundon la 13an de aŭgusto 2018 . ĝis nun estas 1346 tekstoj
La patro kun la juna filo
La patro en la selo sidis,
la filo la azenon gvidis.
kaj tre indignis : “Estas honte !
Jen viro en la sel’ komforta,
dum marŝas la infan’ malforta.”
La patro, je l’ indigna voĉo,
sin savi volis de riproĉo,
de la azeno do descendis
kaj rajdi sian filon sendis.
Sed ree venis hom’ renkonte,
kaj tre indignis : “Estas honte !
Jen knabo en la sel’ komforta,
dum marŝas la aĝul’ malforta.”
La knabo, je l’ indigna voĉo,
sin savi volis de riproĉo,
do saltis de l’ azena dorso.
Nun ambaŭ marŝis, sen rimorso.
Sed venis homo, miris multe,
kaj kriis:”Vere, estas stulte !
Dum vi lacigas vin per marŝo,
promenas la azen’ sen ŝarĝo.”
Do, kion fari ? Patro, filo
demandis sin kun maltrankvilo.
Interkonsilis kaj decidis :
Nun ambaŭ en la sel’ eksidis.
Sed ree venis hom’ renkonte,
indignis ege : “Estas honte !
Sur povra besto ŝarĝ’ duobla !
Fi, kia kruelec’ malnoblaj !”
La du, en malesper’, per ŝnuroj
l’ azenon ligis ĉe la kruroj,
kaj ĝin per stango traŝovita
plu portis kun klopodo ŝvita.
Sed venis hom’ kaj ĝis eksceso
ridante kriis : “Jen frenezo !
Azenon vivan oni portas !
Ho ve, mi de ridego mortas !”
La patro diris al la filo :
“Mi estas vere sen konsilo :
Ĉu la azenon do mortigi,
aŭ nin ĉe kol’ sur branĉon ligi ?”
Kolomano Kaloĉaj : En ĉi murdepoko (rimpoemo)
Kolomano Kaloĉaj : La celoj dronis (rimpoemo)
Kolomano Kaloĉaj : En amara horo (rimpoemo)
Kolomano Kaloĉaj : La fundamento kaj la palaco (rimpoemo)
Kolomano Kaloĉaj : Infanoj ĉe montrofenestro (rimpoemo)
Kolomano Kaloĉaj : Iras abiturient’ (rimpoemo)
Kolomano Kaloĉaj : Sonĝo de Ĝuang Dzi (rimpoemo)
Kolomano Kaloĉaj : La Saimaa (rimpoemo)
Poemoj kaj poemtradukoj de Kolomano Kaloĉaj
Kolomano Kaloĉaj : Laŭ ĉies plaĉo (rimpoemo)
67 av. Gambetta FR - 75020 Paris
(telefono) +33.(0)1 47 97 87 05 / (fakso) +33.(0)1 47 97 71 90 / Freebox: +33.08 70 71 01 97
Oficejo malfermita lunde 09h30-15h30 kaj de mardo ĝis vendredo 09h30-16h30.
Ĉefa paĝo    mapo    privata ejo